लखनऊ : प्रदेश के 18 लाख राज्य कर्मियों को अभी महंगाई भत्ते का इंतजार करना पड़ सकता है। मुख्यमंत्री कार्यालय ने फिलहाल इसकी फाइल वित्त विभाग वापस भेज दी है। सीएम आफिस ने फाइल पर कुछ जानकारियां मांगी हैं। सूत्रों के अनुसार वित्त विभाग की ओर से कुछ दिनों पहले ही राज्यकर्मियों के डीए के बाबत फाइल भेजी गई थी। अब इसे वापस करते हुए मुख्यमंत्री ने पूछा है कि इस पर कितना व्यय भार आएगा। कितने प्रतिशत भविष्य निधि में जमा होगा।